b'\n_START_ARTICLE_\nFuria\n_START_PARAGRAPH_\nFuria er et norsk rockeband fra Os i Hordaland startet h\xc3\xb8sten 1995. Bandet har gitt ut to album._NEWLINE_Bandet kalte seg opprinnelig Meduza, men endret navn da det viste seg at et Oslo-band hadde samme navn. De var et av vinnerbandene under Zoom 2000 og ble sendt p\xc3\xa5 den p\xc3\xa5f\xc3\xb8lgende Zoom-turneen i Norge, England og Skottland v\xc3\xa5ren 2001. I 2002 ga de ut EP-en Furia EP og i januar 2003 kom debutalbumet ...And Then We Married the World produsert av bandmedlemmene, Bjarte Ludvigsen og delvis Christer Hjelmeland. 2005 fikk bandet kontrakt med Labels, et underselskap av EMI i Tyskland, som lanserte debutalbumet i store deler av Europa. Sommeren samme \xc3\xa5r var bandet oppvarmingsband for Lenny Kravitz p\xc3\xa5 deler av hans Europa-turn\xc3\xa9. Bandets andre album ble spilt inn i California v\xc3\xa5ren 2006 med Sylvia Massy Shivy som produsent. P\xc3\xa5 albumet medvirket blant andre Paul Waaktaar-Savoy som synger duett med vokalist Stine Kobbeltvedt p\xc3\xa5 \xc2\xabGoodbye Sweet Sorrow\xc2\xbb.'